**Татар гомуми белем бирү оешмаларында укучылар өчен татар әдәбиятыннан олимпиада биремнәре**

**(муниципаль тур, 2020-2021 уку елы) 9 нчы сыйныф**

**Үткәрү вакыты - 180 минут**

**Максималь балл – 49 балл**

1. **Лирик әсәргә караган биремнәр (20 балл).**

*Шулкадәрле, күпме, җырларым, көч, сез, йөрәгемдә, һәм, шытып, җирдә, кырында, ялкын, чәчәк, ил, хаккыгыз, атыгыз, булса, сездә*

1. Әлеге сүзләр кулланылган шигырьне искә төшерегез һәм шул строфаны (куплетны) тулы итеп язып куегыз. Әсәрнең исемен һәм авторын күрсәтегез (5 балл).

2. Әлеге шигырьдә лирик геройның хис-кичерешен ачыклап языгыз, ул үзгәреш кичерәме? Нинди вакыйгаларга бәйле туа? (6 балл)

3. Әлеге шигырьдә автор нинди тел-сурәтләү чараларыннан файдалана? Ни өчен әлеге чараларны сайлап алган дип уйлыйсыз? (6 балл)

4. Бу шигырь лириканың кайсы жанрына карый? Төгәл итеп атамасын гына язып куегыз (3 балл).

1. **Эпик әсәргә караган биремнәр (19 балл).**

1. Һәр әсәр исеме артына аның авторын язып куегыз (5 балл):

*“Меңнәр, яки гүзәл кыз Хәдичә”*

*“Кем җырлады?”*

*“Сагыну”*

*“Хәят”*

*“Бала”*

2. Һәр әсәр исеме артына аның төп героеның исемен язып куегыз (5 балл):

*“Меңнәр, яки гүзәл кыз Хәдичә”*

*“Кем җырлады?”*

*“Сагыну”*

*“Хәят”*

*“Бала”*

3. *“Мөһаҗирләр”* әсәре эпик төрнең кайсы жанрына карый? Төгәл итеп атамасын гына язып куегыз (3 балл).

4. *“Мөһаҗирләр”*әсәрендә әдип күтәргән проблемаларны, ул әйтергә теләгән фикерне ачыклап языгыз (6 балл).

1. **Иҗади эш (10 балл).**

Укыган әсәрләрегез арасыннан Сез идеал дип санаган герой турында языгыз, ни өчен аны үзегез өчен үрнәк дип уйлыйсыз, дәлилләгез.